Vaikutėnų pagrindinė mokykla

Utenos rajono Vaikutėnų pagrindinė mokykla – buvusi dieninė, savarankiško mokymosi bendrojo lavinimo mokykla Vaikutėnuose (Utenos raj.), Liepų g. 9, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190186228. Steigėjas Utenos rajono savivaldybės taryba.

 Istorija 
1918 m. Vaikutėnų dvaro koplyčioje atidaryta Vaikutėnų pradžios mokykla. 1919 m. ji persikėlė į dvaro kumetyną, dirbo du mokytojai. 1936 m. mokykla veikė Jono Bernoto namo patalpose. 1953 m. atidaryta penktoji klasė. 1954 m. mokykla tapo septynmetė, dirbo 5 mokytojai. 1962 m. tapo aštuonmetė, mokėsi 85 mokiniai. 1964 m. prie senosios atidaryta nauja mokykla.Vaikutėnų kraštas utenosseniunija.lt Mokykloje veikė jaunųjų bitininkų, gamtininkų, kraštotyros, etnografinis, dramos būreliai, mergaičių ansamblis. Įrengtas bitininkystės muziejus. 

2000–2001 m. Vaikutėnų pagrindinėje mokykloje dirbo 13 pedagogų, 1 spec. pedagogė, buhalterė, sekretorė ir 7 techninio personalo darbuotojai, mokėsi 106 moksleiviai. 2001–2002 m. mokykloje mokėsi 101 moksleivis, 10 iš jų – priešmokyklinėje grupėje.

2007 m. rugsėjo 1 d. Vaikutėnų pagrindinė mokykla prijungta prie Utenos „Vyturių“ pagrindinės mokyklos. 2009 m. rugsėjo 1 d. Utenos „Vyturių“ pagrindinės mokyklos Vaikutėnų skyrius uždarytas.

2015 m. buvusios mokyklos pastate įsikūrė šinšilų auginimo ūkis.Vaikutėnuose atidarytas modernus šinšilų auginimo ūkis udiena.lt

 Direktoriai 
 1954 m. Angelė Silickienė
 1964 m. Regina Černienė
 1991 m. Gintaras Žala
 1992 m. Vidmantas Kutka

 Mokytojai 
Ilgiausiai mokykloje dirbo mokytojai:
 Regina Mikulėnienė – 30 m.
 Regina Černienė ir Boleslovas Strazdas – 27 m.
 Bronė Milaknienė – 22 m.
 Danutė Skrebiškienė, Teklė Dikinytė, Danguolė Šerėnienė – po 21 m.

 Šaltiniai 

 Nuorodos 

 Vaikutėnų pagrindinė mokykla facebook.com

Kategorija:Buvusios Utenos rajono savivaldybės mokyklos